text: يهدف بودكاست "بكل الحب" إلى رفع الوعي ونشر التوعية السليمة حول مواضيع مختلفة تخص تربية الأطفال بحب وأمان. كيف يمكن أن نمنح أطفالنا الوقت، والمساحة الآمنة والحب غير المشروط في كافة مراحل نموّهم بطريقة واعية، هادئة، لطيفة ومتناغمة وفق مبدأ وقوانين الطاقة.
  أطفالنا يستحقون أن نربيهم بكل حب.
text: #000000
text: أكتر جملة وأقسى جملة ممكن يسمعوها الأهل عند أول يوم بيروح فيها الطفل عالحضانة أو عالمدرسة هيي بسيطة بيبكي كم يوم وبكرا بيتعوّد وبدكم تقسّوا قلبكم!
  ليش مهم نوقف نستخدم هيدي النصيحة المؤلمة للطفل وللأهل؟
  كيف فينا نختار نعطي كل الوقت اللازم لطفلنا كرمال مرحلة الإنفصال تكون مبنية على الترابط الصحّي وعلى الشعور بالأمان بعيداً عن الغصب والتهديد والمقارنات والرشوة والوعود وتحديد المهل كرمال ما بقى الطفل يبكي ويتعوّد بأسرع وقت ممكن؟
  قدي مهم لإلنا كأهل وككبار كمان إنو ندعم بعض ونعطي حالنا كل الوقت والمساحة لي منحتاجهم لتخطَي هيدي المرحلة بشكل طبيعي وصحَي من دون الحاجة لكبت مشاعرنا؟
text: #000004
text: مع الرجعة عالمدرسة لي أهم من الشنطة الجديدة وكل القرطاسية الحلوة، هوي إنو نذكّر أطفالنا بأهمية قيمتهم الذاتية لي ما بتحددها لا الشنطة الجديدة ولا المقلمة القديمة ولا العلامة لي رح يجيبوها بالإمتحان.
  نذكّرهم بأهمية المعاملة اللطيفة والإحترام بين بعض كطلّاب شو ما كانت اختلافاتهم، بعدم معايرة بعضهم مين أغراضه أفضل وأجمل، مين الأقوى والأفضل، بعدم التنمّر، المشاركة بالتنمّر والتستّر عن التنمّر أو أي نوع من أنواع الإساءة الموجهّة إلهم أو للغير.
  ليش مهم نواكبهم ونحاورهم يومياً لنفهم شو عم يصير معهم خلال يومياتهم بالمدرسة؟
  تابعوا معي هيدي القصة بحلقة جديدة من بودكاست 'بكل حب'.
text: #000006
text: ما بدي إتصوّر! هل لازم نصوّر الأطفال وننشر صورهم من دون إذن منهم؟
text: #000007
text: ما بدي إتصوّر، مش عبالي إتصوّر اليوم، ما بحب حدا يصوّرني.. هل بتسمعوا لأطفالكم بس يقولولكم ما بدهم يتصوروا أو بتحبروهم يتصوّروا بالقوة لأنو اليوم تيابهم حلوين، عملوا شي مهضوم، اليوم عيد لازم نتصور مع تيتا وجدو، الكل عم يحط صورة هالعيد عالسوشيل ميديا ولازم نحنا كمان نحط صورة لو الطفل عم يبكي وما بدو؟؟ ومنزّل صورته عم يبكي!
  هل فكرتوا شي مرة قدي مهم ناخد إذن من الطفل قبل ما نصوره وقبل ما ننشر ونشارك صورته ونراعي مشاعره ورغبته؟
  وين خطورة يتم إستغلال الأطفال بفيديوهات ومحتوى مش لعمرهم ويتم تسويق هيك صفحات على السوشيل ميديا؟ وين مسؤوليتنا كأهل وكبار بإحترام عالم الطفل وعدم إقحامه بمواضيع مش لعمره إرضاءً لغرورنا، للتراند وللسعي خلف الشهرة؟
  تابعوا معي حلقة اليوم الجديدة من بودكاست 'بكل حب.'
text: #000008
text: إذا ما رح تمشي معنا بهيدي اللحظة، نحنا مغادرين من دونك
text: #000009
text: إذا ما رح تمشي معنا بهيدي اللحظة، نحنا فالّين من بلاك أو مغادرين من دونك.. وبيمشوا الأهل وبيتركوا الطفل بركي هيك بيتعلّم وبيتربّى وبيصير يسمع الكلمة وما يعاندهم !
  هيدي الجملة مرعبة جداً لدماغ الطفل!
  هيدي آخر مرّة منضهر أو بجيبك تلعب هون... هيدي الجملة تهديد وترهيب وترك الطفل مع شعور بعدم الإستحقاق.
  أخّرتني على شغلي، أخّرتني الكل على كل شي، خربطت المشوار عالجميع، كلها كلمات بتخلق شعور بالذنب... وكل القصة إنو الطفل فرحان باللحظة ونحنا بلا ما ننتبه عم نحوّل الفرح لمشاعر تقيلة ولسلسلة معتقدات غير صحية!
  كيف فينا نتعامل بعبارات صحيحة مع الطفل بس يرفض يغادر مكان اللعب ويقدر يقتنع يغادر من دون صريخ وبكي وزعل ومن دون ما نحوّل المشوار لضغط نفسي على الجميع؟
  تابعوا معي حلقة اليوم الجديدة من بودكاست 'بكل حب.'
text: #000010
text: إنتَ بطل.. إنتَ قبضاي.. ما عندي صبيان بيخافوا!
text: #000013
text: إنتَ بطل، إنتَ قبضاي، إبني رجّال، ما عندي صبيان بيخافوا، ليش عم تبكي متل البنات؟ أختك أزغر منك وما بتخاف، ليش تركتهم يضربوك؟ شدّ حالك، بدي ياك رجّال! سجّلوا كاراتيه بركي بيقوى وبيبطّل حسّاس... وغيرها كتير من الكلمات بتنقال للصبي إذا بكي أو خاف.
  كيف فينا نغيّرها ونصححها ونخلق مساحة آمنة للصبي يكون عم يعبّر عن مشاعره من دون معاقبته، تأنيبه، الحكم عليه أو الخوف عليه؟
  تابعوا معي حلقة اليوم الجديدة من بودكاست 'بكل حب.'
text: #000014
text: هيدي اللعبة لإلي.. لاء لإلي... هل لازم نجبر الأطفال يشاركوا لعبتهم؟
text: #000017
text: كلنا تربينا على فكرة أهمية نشارك ألعابنا مع غير أطفال بالوقت لي فعلياً ما كان عبالنا إنو نتشارك بس عملنا هيك إرضاءً لرغبة الأهل، خوفاً من تهديداتهم أو من العقاب و حفاظاً على صورة جميلة وإيجابية أمام العالم ولو هالشي كان على حساب مشاعرنا.
  هل فعلياً من الصحّي نجبر أطفالنا يتشاركوا ألعابهم الخاصة أو أي لعبة معيّنة بمكان عام مخصص لألعاب الأطفال؟
  تابعوا معي هيدي القصة بحلقة جديدة من بودكاست 'بكل حب.'
text: #000018
text: وين مسؤوليتنا جميعاً بالحد من تعريض الأطفال للعنف؟
text: #000019
text: بعد لي صار مع الأطفال لي تم تعنيفهم وتعريض حياتهم للخطر داخل إحدى الحضانات بلبنان، وين مسؤولية المجتمع كلو بالعمل على تفادي إنو تتكرر هيدي الحوادث لي صارت أو لي عم تصير يومياً إنما بالسرّ أو عالسكت وبالحد من كافة أشكال العنف لي ممكن يكون عم يتعرّض إلها الطفل وين ما كان؟
  تابعوا معي هيدي القصة بحلقة جديدة من بودكاست 'بكل حب.'
text: #000020
text: Hakawati is a podcast network dedicated to creating and delivering premium spoken audio content that caters to Arabic speakers worldwide. Listen and subscribe via Apple Podcasts, Spotify, Anghami, or wherever you get your podcasts.
text: #000021